**ქ. რუსთავის მუნიციპალიტეტის მერის სამოქალაქო მრჩეველთა საბჭო**

 **საბჭოს სხდომა # 35**

**2019 წლის 25 აპრილს გაიმართა ქ.რუსთავის მუნიციპალიტეტის მერის სამოქალაქო მრჩეველთა საბჭოს მორიგი, რიგით ოცდამეთხუთმეტე შეხვედრა. სხდომას ესწრებოდა დელეგატთა უმრავლესობა და ხელმძღვანელობდა საბჭოს თავმჯდომარე ქ.-ნი ლელა კეთილაძე, რომელსაც ასევე ესწრებოდა მერის თანაშემწე სტრატეგიული განვითარების საკითხებში ბ.- ნი რევაზ ბარბაქაძე.

დღის წესრიგი:
1. სხდომის გახსნა, მისასალმებელი სიტყვა- ქ.-ნი ლელა კეთილაძე;
2. მრჩეველთა საბჭოს საქმიანობის გაძლიერება და პოპულარიზაცია, კონცეფციის
 წარდგენა -რევაზ ბარბაქაძე;
3. კონცეფციის განხილვა და მსჯელობა;
4. კითხვების მომზადება შშმ პირთა ცენტრის ხელმძღვანელისათვის
 გადასაგზავნად;
5. დამისამართების აბრების ესკიზების მომზადების საკითხი;
6. წერილის მომზადება მელიქიშვილის ქუჩის ჩიხების დანომვრასთან
 დაკაშირებით;
7. სხდომის შეჯამება.

2019 წლის 25 აპრილის შეხვედრა გახსნა თავმჯდომარემ ქ.-ნმა ლელა კეთილაძემ. მან დამსწრე დელეგატებს გააცნო დღის წესრიგით გათვალისწინებული საკითხები და ყურადღება გაამახვილა მათ მნიშვნელობაზე.

აღნიშნულ შეხვედრაზე რევაზ ბარბაქაძემ წარადგინა მრჩეველთა საბჭოს საქმიანობის გაძლიერების კონცეფცია. პრეზენტაციაში საუბარია იმ მიმართულებებზე, რომელიც გაზრდის საბჭოს ქმედუნარიანობას, მის როლსა და პოპულარიზაციას საზოგადოებაში.

ასევე სხდომის მიმდინარეობისას დელეგატებმა იმსჯელეს შშმ პირთა ცენტრის შესახებ. მომზადდა კითხვები შემდეგი მიმართულებით, რიგ საკითხებზე დეტალების დასაზუსტებლად.
 ა) დაფინანსების წყარო (გარდა ადგილობრივი ბიუჯეტიდან გამოყოფილი
 თანხებისა);
 ბ) ადმინისტრაცია და ადმინისტრაციული ხარჯები;
 გ) ბენეფიციარები და მათი ცენტრში აყვანის კრიტერიუმები;
 დ) ბიუჯეტის ფორმირება და საჭიროების საფუძვლები.

საბჭოს წევრმა დელეგატებმა 25 აპრილის შეხვედრაზე იმსჯელეს დამისამართების აბრების შესახებ. შეირჩა საბოლოო ვერსიები და გადაეგზავნათ მხატვრებს ესკიზების მოსამზადებლად. უშუალოდ დამონტაჟების ეტაპიც უახლოეს პერიოდში დაიწყება და ჩართულნი იქნებიან, როგორც საბჭოს დელეგატები, ასევე მოხალისეები და მერიის სამსახური ა(ა)იპ „რუსთავსერვის ცენტრი“.

ქ. რუსთავის მერის და მრჩეველთა საბჭოს სახელზე შემოვიდა ოფიციალური წერილი, რომელშიც მელიქიშვილის ქუჩის მცხოვრებნი აღწერენ პრობლემას, რომელიც გამოწვეულია მისამართის სტატუსის არ ქონით. ჩიხის ტიპის დასახლებაში ბინების მიგნება ხდება მიწის ნაკვეთის ნომრის მიხედვით.
მრცეველთა სამჭომ გადაწყვიტა აღნიშნულ საკითხზე მოამზადოს წერილი და სახელდებასთან დაკავშირებით ოფიციალურად მიმართოს ქ. რუსთავის მუნიციპალიტეტის საკრებულოს შესაბამის კომიტეტს.

შეხვედრის დასასრულს მოხდა გაზიარებული რეკომენდაციების შეჯამება, დასკვნების გამოტანა და შემდგომი დღის წესრიგის მომზადება, რომელიც ტრადიციულად მერიის სხდომათა დარბაზში იმართება.**

**საბჭოს მდივანი

ნუკრი რამიშვილი

რუსთავი, საქართველო 25.04.2019 წ.**